QORTI ĊIVILI (SEZZJONI TAL-FAMILJA) IMĦALLEF Onor. Abigail Zbaida LL.D., Dip. Illum, 29 ta' Ottubru 2020 Rat ir-rikors li ġie kkonfermat bil-ġuramentat mir-rikorrenti u li permezz tiegħu espona ; Illi l-esponent A B C u l-intimata D E żżewġu bir-rit ċivili fil-Mellieħa Holiday Centre, Burmarrad, San Pawl il-Baħar fl-għoxrin (20) ta' Ġunju tas-sena elfejn u disgħa (2009), u ż-żwieġ tagħhom jinsab reġistrat fir-Reġistru Pubbliku biċ-ċertifikat taż-Żwieġ numru tmien mija u tnejn u disgħin tas-sena elfejn u disgħa (892/2009) Illi minn dan iż-żwieġ, il-partijiet ma kellhomx ulied. Illi l-partijiet ilhom jgħixu mifrudin għal aktar minn seba' snin, u sseparaw legalment b' att tan-Nutar Dottor Francesca Testa tat- tnejn u għoxrin (22) ta' Lulju tas-sena elfejn u tlettax (2013) (Dok B) Illi l-esponent u martu D E huma finanzjarjament indipendenti minn xulxin, u għandhom il-mezzi biex jipprovdu għalihom infushom, u għalhekk ħadd minnhom ma jippretendi ebda ħlas ta' manteniment mingħand l-ieħor, la għaż-żmien li għadda u lanqas għall-futur. Effetivament, bil-kuntratt tas-separazzjoni msemmi, il-kontendenti ddikjaraw li ddekadew mid-dritt li jitolbu jew jirċievu ħlas tal- manteniment mingħand xulxin. Illi ma hemm ebda prospettiva ta' rikonċiljazzjoni bejn il- Illi għalhekk jeżistu l-kundizzjonijiet kollha meħtieġa għad-divorzju bejn il-partijiet ai terminu tal-Artikolu 66B tal-Kodiċi Ċivili. Talab lill-intimata tgħid għaliex din il-Qorti m'għandhiex: Tordna l-ħall taż-żwieġ bejn il-kontendenti reġistrat bl-Att taż-Żwieġ imsemmi numru 892/2009 (tmien mija u disgħin tas-sena elfejn u disgħa); Tordna lir-Reġistratur javża b'dan kollu lid-Direttur tar-Reġistru Pubbliku, li għandu jipproċedi għar-Reġistrazzjoni tal-istess. Rat id-dokumenti li ġew esebiti; Rat id-digriet tagħha tat-28 ta' Lulju 2020; Semghet lill-intimata prezenti fl-awla twieġeb fuq domanda tal-Qorti li m'għandha ebda oġġezzjoni li jintlaqgħu t-talbiet kollha kontenuti fir- rikors promotur; Rat l-Artikolu 66 B tal-Kap. 16 tal-Liġijiet ta' Malta; Rat l-atti kollha; Ikkunsidrat : Illi il-Qorti rat illi ir-rikorrenti irnexxielu jissodisfa ir-rekwiziti kollha meħtieġa mill-Liġi sabiex żwieġ jiġi maħlul u dana peress illi ipprova illi il- partijiet ilhom legalment separati mit-22 ta' Lulju 2013; Illi l-Qorti rat illi r-rikorrenti ipprova ukoll illi ma hemm l-ebda prospett raġonevoli ta' rikonċiljazzjoni bejn il-partijiet u illi ma hemm l-ebda pendenzi fir-rigward ta' ħlas ta' manteniment; Għaldaqstant, u għar-raġunijiet fuq imsemmija, il-Qorti qegħda tilqa' t- talbiet, tippronunzja il-ħall taż-żwieġ bejn il-partijiet u tordna lir- Reġistratur tal-Qrati sabiex, fi zmien għaxart ijiem millum, javża lid- Direttur tar-Reġistru Pubbliku bid-divorzju tal-partijiet biex dan jiġi reġistrat fir-Reġistru Pubbliku; Il-Qorti tordna illi l-ispejjez jibqgħu bla taxxa bejn il-partijiet. Il-Qorti takkorcja t-terminu tal-appell għal erbat ijiem.